**Годишен отчет за дейността**

**на НЧ „П.К.Яворов – 1926 г - с.Мещица; Общ. Перник**

**за 2020г.**

Народно читалище „П.К.Яворов – 1926 г - с.Мещица е културно - просветно сдружение, създадено през 1926 година и регистрирано по Закона за народните читалища. Работи на тери-торията на с. Мещица, с адрес на управление ул. „ Г.Димитров” № 40.Читалището осъществява функции по изпълнение на национални и местни културни, просветни и социални задачи в партньорство с държавни институции и граждански сдружения, заложени в годишната му програма и плановете за работа на отделните творчески звена за 2020 година.

**ОСНОВНИ ЦЕЛИ**

* Развива и обогатява културния живот на селото
* Съхранява обичаите и традициите на българския народ
* Разширява знанията на хората и приобщаването им към ценностите и постиженията на науката, изкуството и културата
* Възпитава и утвърждава национално самосъзнание и преклонение пред величието на българския дух.

**ВИЗИЯ**

Визията на читалище „П.К.Яворов”1926г. се определя от работата на неговите структури, чиито прояви са познати в община Перник, страната и зад границата. Тяхната история е свързана с живота на няколко поколения.

**МИСИЯ**

Да съхрани и развива духовните традиции, националната идентичност и историческата памет на населението и да внушава самочувствието на мещичани като граждани на Европа.

За 2020 г Читалищното настоятелство проведе 4 заседания. Беше проведено 1 отчетно събрание на което присъстваха 49 души, членове на читалището.

Читалището работи с 3.5 субсидирани бройки.

Настоятелството положи усилия и през изминалата 2020 г. за обучение на екипа. Работещите в читалището взеха участие в онлайн обученията на БЦНП на тема НПО и развитие на стопанска дейност:

**ДЕЙНОСТИ**

1. **Библиотечна дейност**

Библиотеката е образователен, социален, културен и информационен център. От 2010 год. работим по Програма „Глоб@лни библиотеки“ – България и Фондация „Бил и Мелинда Гейтс“. През 2011 год. читалището получи пакет 5Б – 3 компютъра, устройство 4 в 1, мултимедия и екран, които са разположени са в компютърна зала.

През периода 01.2020 г. до 31.12.2020 г. книжния фонд на библиотеката наброява 11 169 тома литература.Той беше обновен с 76 т. литература, закупени по проект „ Българските библиотеки – Съвременни центрове за четене и информираност.

Библиотеката разполагаше с 5 броя периодични печатни издания през 2020 г. от дарения, а това са:.24 часа, Градски вестник, Вестник за градината, Пчеларски вестник, Трета възраст. Вестниците се предоставят всеки ден в Дневния център за възрастни хора, който се ползва като читалня към библиотеката.

През отчетната година читателите на библиотеката са 73, от тях 38 до 14 години и 35 над 14 години. Регистрирани са 907 посещения . 704 са за заемане на литература, а останалите 203 са я посещавали за ползване на интернет и читалня. В библиотеката се извършват библиотечно - библиографски справки на различни теми, с учебна и самообразователна цел, с помощта на справочния фонд, речниците, енциклопедиите, периодичния печат и интернет. От 2006 год. година библиотеката разполага с компютърна техника за извършване на справки по интернет и за безплатно ползване от населението.

Заета литература през годината е 930 тома.

През отчетния период в библиотеката бяха проведени **5 инициативи**.

**2.Любителско творчество**

Сред основните направления в традиционната читалищна работа за развитие и обогатяване на културния живот, опазване на обичаите и традициите и насърчаване на творческите възможности и талант, е създаването на условия за личностна изява на младите хора.Участниците в колективите на читалището са на възраст от 3 – 85 год.

При организирането на празници на помощ ни идват и 5 доброволци.

**2.1** **Временно действащи колективи** – Към читалището съществува Сурвакарска група. Тя е смесена – участват мъже, жени и деца на различна възраст. Участниците са около 110 човека. Младежката част от групата всяка година обновяват и изработват с доброволен труд и лични материали маски, ликове и дрехи на групата. Трябва да отчетем и факта, че част от тези маски се използват и от други сурвакарски групи от съседни на Мещица населени места при участието им в различни фестивали.

* Сурвакарски игри около огъня на 13.01 от 18.30 часа на площада. Участниците в групата изпълниха обичая Посрещане на сурвакари и веселието продължи до 23 .00 часа.
* Сурвакарски игри в с.Мещица на Васильовден са вече традиция. Началото им е отрано сутрин до късно вечер. На обяд от 12.00 до 13.00 и след приключване на посещенията на всеки дом, групата прави раздрънкване на площада на селото.

Други участия на сурвакарската група са:

* Преглед на сурвакарските игри Сурова 2020 – гр. Брезник
* Кукерски фестивал 2020г – с. Челопеч
* Кукерски фестивал 2020г – с. Чавдар

**2.2** **Постоянно действащи колективи**

Българското фолклорно наследство носи в себе си послание за красота, прекрасни музикални и танцови шедьоври и мъдростта на народа ни. Съхраняването на тези традиции и изучаването им е в основата на дейността на читалището през последните години. Към читалището през отчетната година работи

**Женска певческа фолклорна група ,,Граовска китка”**

В групата участват 9 жени. Репертоарът на групата е разнообразен и включва песни от различни етнографски области, главно от категория обработен фолклор. Репетиционния им цикъл е един път седмично В предвид пандемичната обстановка в страната през годината певческата група е участвала само в:

* Участие в работата по проект „ Интерпретиране на балканското фолклорно наследство” по програма за Трансгранично сътрудничество за което телевизия Струма изготви документален филм.
* Участие във фестивала Нишавски хоровод 2020

**2.3 Други форми на читалищна дейност**

Инициативите на клубните форми и кръжочната дейност в читалището през 2020 г. следваха принципите за популяризиране на доброволческата дейност и приобщаването на хора с различна възраст и социален статус.

Към читалището развиват дейност:

* **Кръжок по приложно изкуство**

Основната задача на кръжока е да приобщи децата към изкуството, да развие техните дарби и наклонности, да осмисли свободното им време и стимулира позитивно мислене. Децата обичат да творят, занятията са увлекателни и дават възможност на таланта и досетливостта им напълно да се изявят. Целта е децата да развият своята сръчност и умения, да изградят добър естетически вкус, творческо самочувствие, да проявят фантазия, да запазват и продължават националните ни традиции. В кръжока участват 11 деца на възраст 7 – 11 г..с изявен интерес към изобразителното и приложното изкуство, ръководени от доброволци, членове на читалището.. По време на занятията те изработват табла, картички, рисунки и изделия свързани с различни празници чествани в читалището.

Групата има участия в конкурси за деца в страната –

* По повод пролетните празници, изработиха пролетни цветя, икебани и великденски венци и украсиха центъра на селото.
* Четене на открито – децата от групата четоха приказки на децата от детската градина и заедно израбориха пъстушки за куклен театър по прочетените приказки.
* По повод Деня на Левски , децата изработиха табло
* Четенето лесно – интересно! – състезание по бързо четене на открито – участваха 12 деца. На победителите бяха раздадени награди.
* **Клуб по ИКТ**

В клуба вземат участие хора на различна възраст, които проявяват интерес към ИКТ. Всяка година се провеждат обучителни курсове за начални компютърни умения. За отчетната година членовете му наброяваха 7, деца, младежи и възрастни.

* **Клуб на пенсионера**

Това е най – многобройния от всички клубове. Клубът се помещава в Дневен център за възрастни хора. В него участват близо 65 човека на пенсионна възраст и през 2020 год. с тях са проведени следните мероприятия:

* Празник по повод Богоявление.
* Зимни празници – Ивановден, Йордановден
* Рожден ден на Мария Драганова - самодейка
* Сирни заговезни – ден за прошка
* Рожден ден на най-възрастната самодейката Иглика Владимирова
* Баба Марта бързала – празник с децата от ЦДГ 15 и украсяване на мартенско дърво
* Рожден ден на самодейката Мариана Славчева
* Рожден ден на Бойка Милева - самодейка
* Поход до параклис „ Св. Николай нови – софийски
* Честване на християнския празник Малка Богородица
* Кръстовден
* Вяра Надежда и Любов
* Организирано почистване на „ Св. Николай Нови- Софийски
* 1 октомври Ден на възрастните хора - срещата на ЖГ „ Граовска китка с Вокална група при НЧ „ Никола Корчев” –с. Долна Диканя
* Празнуване на деня на Независимостта на България
* Честване на християнския празник Петков ден
* Празнуване на Св. Иван Рилски

**През изминалата 2020 г. клубовете към читалището и постоянно действащите колективи обединиха дейностите си и участваха в организирането на традиционни и местни празници:**

* Бабинден – беше направена възстановка на обичая с участието на ФГ „ Граовска китка „

Децата от ДГ „ Райна Княгиня”, Филиал Мещица и майките родили през предходната 2019 г.

* Осмомартенско тържество
* Червен, червен Великден – празник в Дневния център за възрастни хора

**ИЗЛОЖБИ**:

* 2 Изложби на мартеници от 12 национален конкурс за мартеница Пижо и Пенда в НЧ „ П.К.Яворов ”1926 и ОбМД - Перник
* Представяне на новата литература в библиотеката – изложба в Дневен център

**БЛАГОТВОРИТЕЛНОСТ:**

* Самодейците към читалището участваха в инициативата на фондация „ Направи добро” – гр. София при която бяха раздадени хранителни продукти, санитария и картофи на 15 души, нуждаещи се от подпомагане.

**3. Партньорства - съвместни дейности с НПО и други организации.**

За изпълнение на план програмата за 2020 г. читалището работи на партньорски принцип на база договори за съвместна дейност с:

* ЦДГ „Райна Княгиня” филиал с. Мещица,
* Сдружение „ Дай,бабо,огънче! – гр. Перник.
* фондация „ Направи добро”
* ,,Алубилд” – ЕООД
* „Випнет” ЕООД
* „ Универсал” ЕООД

Наш партньор в работата е регистрираното в селото **Дружество на хората с увреждания**, което използва безвъзмездно наша база за дейността си.

**5.Ефективно използване на базата за дейност**

РЗП на сградата на НЧ „П.К.Яворов” с.Мещица е 1350 кв.м., от тях за съвместна дейност с фирми е предоставена площ от 414 кв.м., а 342 кв.м. е използваемата част за читалищна дейност,

Неизползваемата част от читалището е **594** кв.м.

**6.Използваемост на салоните –** Салонът към читалището е с 218 седящи места. След земетресението през 2012 г беше нарушена цялостта на покрива и се появи теч, който с годините се увеличава, наводнява ел. таблото и това води до неизползваемост на салона.

**7.Техника**

Наличната техника през 2020 год. е:

* библиотеката – 1 компютър, принтер, интернет връзка
* канцеларията – 2 броя компютри, принтер, скенер,копир, интернет
* компютърната зала – 3 бр. компютри, принтер, скенер,копир, интернет, мултимедия и проектор.

**8.Управленски и други инициативи**

За единадесета поредна година НЧ « П.К.Яворов» 1926г съвместно със Сдружение « Дай,бабо,огънче! гр. Перник организира

* **Национален конкурс за мартеници „ Пижо и Пенда!**

За конкурса бяха получени мартеници, пана и обемни кукли от цялата страна и от българските училища в Пафос – Кипър, Андверпен – Белгия, Енгера - Испания.

Участниците бяха разделени в различни възрастови групи и категории. Всички получиха грамота за участие , а лауреатите - диплом, медал и предметна награда. На групите бяха раздадени плакети и дипломи.

**9.Привлечени приходи за дейност :**

- От членски внос 138.00 лв.

- Приходи от съвместна дейност 4759.22 лв.

- От проекти 1212.26 лв.

-------------------------------------------------------------------------------------------------------------

**Всичко привлечени приходи: 6109,48 лв.**

**10.Субсидирана численост на персонала –** 3,5 – председател, читалищен секретар, и библиотекар

**11.Брой на жителите в селището или района –** 890 жители

**12. Брой регистрирани читалищни членове –** 61 действителни и 6 спомагателни членове

ПРЕДСЕДАТЕЛ:

(Жана Йорданова)